|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 31/03/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την συμπαράστασή του στον δίκαιο αγώνα των εργαζομένων στα Ελληνικά Αμυντικά Συστήματα (ΕΒΟ-ΠΥΡΚΑΛ), ενάντια στην ολοκληρωτική διάλυση της μοναδικής αμυντικής βιομηχανίας παραγωγής όπλων, πυρομαχικών, οπλικών και πυραυλικών συστημάτων που διαθέτει η χώρα μας.

Από τον Απρίλη του 2021 φαίνεται πως η διοίκηση και τα αρμόδια υπουργεία έχουν βαλθεί να απαξιώσουν πλήρως τα Ε.Α.Σ.. Με το κλείσιμο του Εργοστασίου του Αιγίου λόγω της μη έγκρισης χρηματοδότησης για το κτηριακό από τη μια και από την άλλη το κλείσιμο του Εργοστασίου του Υμηττού λόγω της μετεγκατάστασής του χωρίς σχεδιασμό, δεν μπορεί να υπάρξει Αμυντική Βιομηχανία.

Οι συνάδελφοι αγωνίζονται για τη διασφάλιση της εργασίας τους και των εργασιακών δικαιωμάτων τους και το ΕΚΑ θα στηρίξει τον αγώνα τους και κάθε κινητοποίηση που θα οργανώσουν.

**Το Δ.Σ.**